**„Jó kis hely” kialakítása Pusztaradványban**

**című EFOP-2.1.2-16-2019-00162**

**Főpályázó:** Pusztaradvány Község Önkormányzata

**A projekt ideje**: 2021.01.01. – 2022.06.30.

**A támogatás összege:** 20 000 000 Ft

**A támogatás mértéke:** 100%

**A megvalósulás helyszíne:** Pusztaradvány község

**A projekt célja:**

**A projekt átfogó célja** az EFOP-1.4.3.-16-2017-00163 számú „Pusztaradvány Jó kis hely” című helyi szükségletekre épülő komplex gyerekprogram megvalósításához szükséges infrastrukturális feltétele biztosítása önkormányzati tulajdonú ingatlan átalakításával és berendezésével. A helyi Önkormányzat Polgármesteri Hivatalának közelében elhelyezkedő ingatlan alkalmas a „Jó kis hely” funkció ellátására. Elsősorban a roma gyermekek, fiatalok (0 – 25 éves korig) és szüleik számára biztosít szakmai és infrastrukturális támogatást a felzárkózáshoz és az integrációhoz, megteremtve az életesélyek növelésének lehetőségét és a nélkülözés mérséklését. A rendelkezésre álló ingatlan adottságainál fogva alkalmas a funkció ellátására biztosítva a kicsik számára a játszószobát, a nagyobb gyermekek és fiatalok számára a tanulásra és foglalkoztatásra alkalmas teret. Benne külön WC, fürdőszoba és teakonyha, valamint személyes beszélgetés kialakítására szolgáló iroda létrehozására nyílik mód. Az udvaron játszótér, szabadidőpark, virágos- és konyhakert kialakítását tervezzük, ami biztosítja a szabadidő hasznos eltöltését, a játék, a testmozgás és az egészségfejlesztés lehetőségét.

A projekt keretében megvalósul az épület felújítása és korszerűsítése, az optimális feladatellátás érdekében történő akadálymentesítés, berendezés és eszközfejlesztés. Korcsoport-specifikus kül- és beltéri eszközök, bútorok, játékok, sporteszközök valamint a projekt működéséhez szükséges informatikai eszközök (hardver és szoftver) beszerzésére kerül sor. A megvalósítást projektmenedzser, pénzügyi vezető és szakmai vezető biztosítja. A szakmai vezető jelen projektben önkéntesen látja el feladatát.